ทราบข่าวจากเด็กๆที่บ้านย่าว่ามีร้านพิซซ่าเปิดใหม่ แต่ยุคนละตำบลยุออกนอกตัวเมืองสันกำแพงไปอีก
ก้อเลยนัดกันมาทานเพราะไม่คุ้นเส้นทาง 
ร้านพิซซ่าในสวนขับเลยตัวเมืองสันกำแพงไปอีก ยุใน ม.ดงขี้เหล็ก
เอาจิงๆอธิบายทางไม่ถูก มาตามแมพเลยนะคะ
เข้ามาถึง ในร้านมีที่จอดรถสะดวกสบาย ในร้านแบ่งเป็น 2 โซน
โซนหน้าร้านและสวนหลังร้านตกแต่งเป็นสวนมีน้ำตกย่อมๆ และมีมุมให้ถ่ายเซลฟี่อีกด้วย เมนูมีเมนูให้เลือกไม่มากส่วนมากจะเป็นเมนูพิซซ่า
ของทานเล่น ไม่มีอะไร เฟร้นฟรายหรือหอมทอดก็ไม่มี จะเน้นเป็นทานแบบหนักๆไปเลย 
เราเลือกเป็นพิซซ่าฮาวายเอี้ยนแป้งหนาและพิซซ่าแฮมเบคอนแป้งบางเพิ่มชีส
ราคาพิซซ่าขายราคาไม่แพงเลย
แป้งหนาจะขายในราคาถาดละ 99 บาทส่วนแป้งบางขายในถาดละ 89 บาทเพิ่มชีสอีก 20 บาท ส่วนเครื่องดื่มก็แก้วละ 20 บาทเท่านั้น รสชาติของเครื่องดื่มก็อร่อยดีค่ะหอมตามแบบฉบับเครื่องดื่มโซดาทั่วไป 
พิซซ่าถาดนึงจะได้อยู่ 8 ชิ้น เสิร์ฟมาหน้าแน่นชีสสสแน่น น่าทานอยู่ค่ะ ที่นี่บนโต๊ะเขาจะมีซอสพริกและซอสมะเขือเทศวางอยู่หรือถ้าใครอยากได้ออริกาโนก็ถามแม่ค้าได้นะคะ เขายินดีเอามาให้ใจดีมากเลยค่ะ เราเป็นคนชอบทานออริกาโน่มากก็ไปขอแม่ค้ามาแม่ค้าก็พูดอย่างยิ้มแย้ม พร้อมกับเล่าให้ฟังว่าส่วนมาก ลค.ที่มาทานที่นี่จะไม่ค่อยชอบออริกาโน่กันก็เลยไม่ได้นำไปวางไว้ที่โต๊ะ แต่ก็สามารถของที่เคาน์เตอร์ได้
บริการที่นี่ถือว่าดีค่ะน่ารักเป็นกันเองบรรยากาศโดยรวมแล้วดี ลมพัดเย็นสบาย รสชาติของพิซซ่าที่ก็อร่อย
เรามาทานกันมีความรู้สึกว่าแป้งหนาที่นี่ก็ไม่ได้ หนามากเหมือนพิซซ่าทั่วไป ok เลยนะคะ คือจริงๆไม่ต้องคอยกินแต่หน้าแล้วเหลือขนมปังหนาๆไว้ ชอบถูกใจเรามากค่ะ 
ระหว่าง นั่งทานที่ร้านก็มีลูกค้าเข้ามาอย่างไม่ขาดสายแนะนำเลยนะคะใครที่มาไกลโทรสอบถามที่ร้านก่อนได้ค่ะ ร้านหยุดทุกวันศุกร์นะคะ 

